 Wasiirka Madaxtooyada ayaa sidoo kalena ka hadlay arrimaha doorashooyinka isaga oo baaq na u diray xisbiyada mucaaridka waxaanu yidhi Arrimaha doorashada welwel kama qabno, qof wal oo muwaadin ahi wuxuu xaq u leeyahay inuu codeeyo, wuxuu xaq u leeyahay inuu ciduu doono doorto, waa siyaasad waa la kala boobayaa, waa lays qancinayaa xisbi waliba ceesaantiisa ayuu ceelka keenayaa, anagu hadaanu nahay KULMIYE qarankan iyo wixii aanu ummaddan u qabanay ayaa noo markhaati ah, waxaanu leenahay waxaas wax ka sii badana mustaqbalka ayaanu qaban doonaa, shacbiga Madaxweyne Siilaanyo si wanaagsna ayuu u hoggaamiyey, xisbigiisuna si wanaagsan ayuu u hoggaamiyey, maanta khasona la dhuuman mayno, dhaxal xuna ka tagi mayno, shacbigana waxaanu leenahay waxaa wanaagsan ayaanu haynaa, xisbigayaga iyo hoggaamiyaha cusubina halkaas ayuu ka qaadi doonaa, walaaladayo qoloda mucaaridka ah, tawtawda iyo caytanka ha iska daayeen oo ummadda ha qanciyeen, cod ayeynu isku haynaa ee cadow ma lihin ayaan leeyahay. 